|  |  |
| --- | --- |
| logo_white | MTA KÖNYVTÁR ÉS INFORMÁCIÓS KÖZPONT |
| **LIBRARY AND INFORMATION CENTRE OF THE HUNGARIAN ACADEMY OF SCIENCES**  **EISZ NEMZETI PROGRAM - EISZ NATIONAL PROGRAMME**  1051 Budapest, Arany János u. 1.  H-1245 BUDAPEST, PF. 1002.  Web: http://eisz.mtak.hu  Telefon: 36 (1) 411-6277  e-mail: eisz@konyvtar.mta.hu |

**eisz adatbázis igények 2026**

A ………………………………………………………………………….. nevében jelezzük szakmai igényeinket az EISZ Nemzeti Program alább felsorolt 2026. évi előfizetéses szolgáltatásaira.

**Az igények bejelentése nem jelent kötelezettségvállalást**. Az EISZ Titkárság munkatársai az intézményi igények ismeretében kérnek a szolgáltatóktól indikatív árajánlatot. Az állami támogatás mértékéről az EISZ Programtanács 2026 júniusában dönt.

Az igényfelmérőben szereplő címlisták tájékoztató jellegűek, az év folyamán kisebb változások előfordulhatnak.

Az egyes szolgáltatások hozzáférését az EISZ Titkárság kizárólag sikeres közbeszerzési eljárás esetén tudja biztosítani.

| Adatbázis neve | **Igénylés**  **2026-ra** |
| --- | --- |
| Akadémiai Kiadó Folyóiratcsomag  A csomag tartalmazza a kiadó gondozásában megjelenő összes kurrens és archív folyóirat elérését teljes szöveggel, beleértve a korábban külön adatbázisba rendezett orvostudományi folyóiratokat is. A teljes szövegű adatbázis a természet- és a társadalomtudományok, valamint az orvostudományok legváltozatosabb területeinek eredményeit mutatja be.  Az EISZ-szerződés magában foglalja korlátlan számú Open Access cikk megjelenését, ha azok levelező szerzője az előfizető intézmény kutatója.  [Ismertető](https://akjournals.com/page/eisz/journal-package) [Címlista](hhttps://akjournals.com/subject/All) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#AKF) | ☐ |
| Akadémiai Kiadó MeRSZ  (Magyar Elektronikus Referenciamű Szolgáltatás)  A folyamatosan gyarapodó könyvtár állománya 2025 elején több mint 1000, zömmel magyar nyelvű kézikönyvet, szakkönyvet, felsőoktatási tankönyvet és jegyzetet, valamint a Magyar Tudomány folyóirat 2017-2024 között megjelent számait tartalmazza teljes szöveggel. A felületen a kiadványok kereshető, egyénileg jegyzetelhető, hivatkozható formában szerepelnek. A MeRSZ minden eszközön és környezetben reszponzív, egységes megjelenést nyújt. A nem eduID-képes intézmények számára a kiadó az otthoni használatot elősegítő megoldást biztosít, az intézményi előfizetéshez kapcsolható egyéni fiókok segítségével.  [Ismertető](https://mersz.hu/egyeb/konyvtarosoknak) [Címlista](https://mersz.hu/cimlista) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#akm) | ☐ |
| Akadémiai Kiadó Szótárszolgáltatás (Szotar.net)  A Szotar.net angol, német, finn, francia, kínai, latin, holland, olasz, orosz, spanyol, svéd, szerb, szlovén,görög nyelvekből kínál kétnyelvű, azaz idegen nyelvű–magyar és magyar–idegen nyelvű köznyelvi szótárakat, továbbá angol és német nyelvű szaknyelvi adatbázisokat. A leggyakrabban használt nyelvek szótárai, így az angol és a német évente friss szóanyaggal és kifejezésekkel bővül. A magyar anyanyelvi szótárszolgáltatás a magyar nyelv alapműveit biztosítja: A magyar helyesírás szabályai, Magyar szinonimaszótár, Idegen szavak és kifejezések szótára. A szótárak böngészőből és Microsoft Office bővítményként is használhatók, és mobileszközökről is elérhetők. A nem eduID-képes intézmények számára a kiadó az otthoni használatot elősegítő megoldást biztosít, az intézményi előfizetéshez kapcsolható egyéni fiókok segítségével.  [Ismertető+címlista](https://www.szotar.net/egyeb/oktatasi-intezmenyeknek/)[Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#AKSZ) | ☐ |
| EBSCO – Academic Search Complete  Az Academic Search Complete a legszélesebb körben használt tudományos, multidiszciplináris teljes szövegű adatbázis, amely több mint 5700 aktív teljes szövegű (köztük 5351 lektorált) folyóiratot és több ezer más forrást tartalmaz.  [Ismertető + címlista](https://www.ebsco.com/products/research-databases/academic-search-complete)  [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#asc) | ☐ |
| JSTOR Museum Collection  A JSTOR teljes szövegű adatbázisában több mint 2800 folyóirat teljes szövege érhető el több más tudományág mellett elsősorban bölcsészet- és társadalomtudományi területen. Az adatbázis archív tartalmakat szolgáltat, a folyóiratok legfrissebb 2–5 évfolyama nem érhető el benne.  A Museum Collection tartalmazza az Arts & Sciences I–XV, a Life Sciences, a Business IV és  az Ecology & Botany I gyűjtemények teljes anyagát.  *A gyűjteményre kizárólag múzeumok jogosultak.*  [Ismertető](https://about.jstor.org/librarians/journals/)[Címlista](http://about.jstor.org/content/jstor-title-lists) | ☐ |
| JSTOR Public Library I. Collection  A JSTOR teljes szövegű adatbázisában több mint 2800 folyóirat teljes szövege érhető el több más tudományág mellett elsősorban bölcsészet- és társadalomtudományi területen. Az adatbázis archív tartalmakat szolgáltat, a folyóiratok legfrissebb 2–5 évfolyama nem érhető el benne.  A Public Library I Collection tartalmazza az Arts & Sciences I–XV, az összes tematikus gyűjtemény és a Business IV teljes anyagát.  *A gyűjteményre kizárólag közkönyvtárak jogosultak.*  [Ismertető](https://about.jstor.org/librarians/journals/)[Címlista](http://about.jstor.org/content/jstor-title-lists) | ☐ |
| Kossuth Kiadó  Az adatbázis a Kossuth Kiadó 251 szakkönyvét tartalmazza. A kötetek nagyrészt a történelem, politikatudomány, filozófia, lélektan és szociálpszichológia témakörében jelentek meg. Az adatbázisban egyes kiadványok a PDF mellett ePUB formátumban is elérhetők.  [Címlista](https://eisz.mtak.hu/images/igenyfelmero_2025/Kossuth_cimlista_2024.xlsx) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#kossuth) | ☐ |
| L'Harmattan Open Access és Archívum  A L'Harmattan Könyvkiadó platformja Read&Publish szerződés keretében archívumszolgáltatási és Open Access publikálási lehetőséget biztosít (az éves keretnek megfelelő terjedelemig további térítési díj nélkül). A kiadó az Open Access kiadványait több nemzetközi adatbázisba is eljuttatja, ezzel is segítve a tudományos munkák disszeminációját. Az Archívum folyamatosan bővülő adatbázisa a L'Harmattan Könyvkiadó korábban megjelent tudományos kiadványait tartalmazza. 2026-tól 1750 db archív, emellett várhatóan közel 160 db nyílt hozzáférésű tudományos kiadvány érhető el. Az Archívum csak meghatározott IP tartományokból, illetve eduID használatával férhető hozzá. Ingyenes regisztrációt követően a kiadó további kényelmi funkciókat biztosít az érdeklődő felhasználóknak.  [Ismertető](https://openaccess.hu/) [Címlista](https://nextcloud.openaccess.hu/s/qFRM82mDrMoXCe3) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#lharm) | ☐ |
| SZAKTÁRS – Agrár Szaktudás Könyvtár  A népszerű Szaktudás Kiadó adatbázisa 2025-ben nagyszabású fejlesztésen esik át. A Szaktudás Kiadó teljes könyvállománya kiegészül egyrészt a szintén 1991-ben alakult nagyhírű Mezőgazda Kiadó teljes kiadvány portfóliójával, valamint a két műhely anyavállalatának, a Mezőgazdasági Könyvkiadónak (1950-1989) több ezer kötetes törzsanyagával. Így az eddig is jelentős agrár szakkönyv adatbázis folyamatosan nagy ütemben bővül, az agrárium minden területét lefedi mind a legmodernebb szakirodalom, mind pedig a történeti szempontból fontos munkák tekintetében.  [Jelenlegi címlista](https://www.szaktars.hu/szaktudas/kbart/) [2025 első felében bővülő lista](https://docs.google.com/spreadsheets/d/1qGnjLoLB_VMRN3XlbZRKH1yWFuQasAT3/edit?gid=2042087058#gid=2042087058) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#szaktudas) | ☐ |
| SZAKTÁRS – Argumentum Kiadó  A kiadó az elmúlt 34 évben több mint 900 könyvet jelentetett meg az irodalomtörténet, kritikai kiadások, történettudomány, oktatáselmélet, nyelvészet, nyelvtörténet, szociológia, zenetudomány, könyvtörténet, művészetelmélet, színháztörténet, pszichológia, néprajz, régészet és építészet témakörében. Társkiadói közé tartozik az ELTE, az MTA intézményei, múzeumok, az OSZK, könyvtárak, levéltárak, a HM Hadtörténeti Intézet és Múzeum, archívumok és egyéb tudományos szellemi műhelyek.  [Ismertető](https://www.szaktars.hu/argumentum/) [Címlista](https://www.szaktars.hu/argumentum/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#argum) | ☐ |
| SZAKTÁRS – Attraktor Kiadó  Az adatbázisban a történelemtudományi, filozófiai és társadalomtörténeti kiadványok mellett közép- és koraújkori klasszikus szerzők művei érhetők el. A szolgáltatás az Attraktor Kiadó több mint 300 kötetét tartalmazza.  [Ismertető](https://www.szaktars.hu/attraktor/) [Címlista](https://www.szaktars.hu/attraktor/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#attraktor) | ☐ |
| SZAKTÁRS – Balassi Kiadó  A Kiadó érdeklődése kiterjed a művelődéstörténet, az irodalomtörténet, az irodalomelmélet, a nyelvészet és nyelvtörténet, a történettudomány, régészet, művészettörténet, művészetelmélet, építészet, szociológia, pszichológia, néprajz, könyvtörténet, zenetudomány, színháztörténet, színházelmélet területére. A folyamatosan frissülő adatbázisban már közel 1000 önálló mű található.  [Ismertető](https://www.szaktars.hu/balassi/) [Címlista](https://www.szaktars.hu/balassi/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#balassi) | ☐ |
| SZAKTÁRS – Gondolat Kiadó  A folyamatosan bővülő, húsznál is több tudományterületet felölelő adatbázis az elmúlt két évben több mint 200 kötettel bővült, jelenleg 1023 történelem- és társadalomtudományi kiadvány érhető el benne. Az adatbázis a Gondolat Kiadó 1990 óta megjelent könyveinek döntő részét tartalmazza.  [Ismertető](https://www.szaktars.hu/gondolat/) [Címlista](https://www.szaktars.hu/gondolat/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#gondolat) | ☐ |
| SZAKTÁRS – Kalligram Kiadó  A Kalligram Könyv- és Lapkiadó a magyar irodalom és könyvkiadás egyik legismertebb műhelye. Szerzőik és munkatársaik között megtalálhatók a kortárs magyar, illetve a közép-európai szellemi élet jeles képviselői. A szépirodalom mellett irodalomtörténeti, társadalom- és történettudományi, filozófiai-esztétikai munkák is egyre nagyobb súllyal szerepelnek a kiadó repertoárjában. Kiadványaikkal, kiadói programjukkal kezdettől fogva egységes magyarságban, tágabb értelemben egységes (Közép-)Európában gondolkodnak, közvetítő szerepet vállalva földrészünk népei, országai között. Az adatbázis dinamikusan évente közel 100 kötettel bővül a legújabb kiadványokkal, jelenleg 1070 kötetből áll.  [Ismertető](https://www.szaktars.hu/kalligram/) [Címlista](https://www.szaktars.hu/kalligram/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#kalligram) | ☐ |
| SZAKTÁRS – Kortárs Kiadó  Az adatbázisban számos hazai szinten irányadó sorozat, több mint 200 kötet magyar irodalomtörténeti és -elméleti kiadvány érhető el, amely témakörökben vezető szerepet tölt be Magyarországon a kiadó. 2025-ben 20 kiadvány került az adatbázisba.  [Ismertető](https://www.szaktars.hu/kortars/) [Címlista](https://www.szaktars.hu/kortars/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#kortars) | ☐ |
| SZAKTÁRS – Kriterion Kiadó  Az 1969-ben életre hívott kiadó feladata a Romániában élő nemzetiségek kultúrájának ápolása. A kiadó az erdélyi magyar írók, költők mellett a tudományos élet legfőbb közvetítőjévé is vált. Indulásától kezdve kiemelten fontos szerepe van a különböző nyelvű kultúrák közvetítésében, így portfóliójának jelentős részét teszik ki a tudományos és szépirodalmi fordítások román, szerb, ukrán, orosz, török szerzőktől. Az adatbázis az elmúlt években több mint 1200 kötettel bővült, a legújabb és régebbi kiadványokkal egyaránt. 2025-ben 2350 önálló kötetet tartalmaz.  [Ismertető](https://www.szaktars.hu/kriterion/) [Címlista](https://www.szaktars.hu/kriterion/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#kriterion) | ☐ |
| SZAKTÁRS – Kronosz Kiadó  A Kronosz Kiadó fő profilja a társadalomtudományi szakkönyvek, azon belül is elsősorban a történelmi és a Pécs, illetve Baranya megye helytörténetét feldolgozó kiadványok, de irodalom- történeti és művészeti könyvek is szerepelnek kínálatában. A kiadó kizárólag tudományos minősítéssel rendelkező szerzők szakmailag lektorált műveit adja ki. Az adatbázis a kiadó teljes könyvállományát tartalmazza, amely folyamatosan frissül az újonnan megjelenő könyvekkel.  [Ismertető](https://www.szaktars.hu/kronosz/) [Címlista](https://www.szaktars.hu/kronosz/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#kronosz) | ☐ |
| SZAKTÁRS – Magyar Napló Kiadó  A Magyar Napló Kiadó a Magyar Írószövetség mellett működő szépirodalmi műhely. Fő célkitűzése a magyar irodalom népi hagyományainak ápolása, tovább éltetése, évente mintegy negyven-ötven könyvet jelentet meg. A rangos és ismert írók, költők, műfordítók, irodalomtörténészek mellett rendre jelentet meg tehetségüket bizonyító fiatal szerzők könyveit is, mind az anyaországból, mind a határon túlról. A szépirodalom mellett kiad irodalomtudománnyal, történelemmel, szociográfiával, néprajzzal, vallással foglalkozó köteteket, valamint művészeti albumokat is. Az adatbázis több mint 380 kötetet tartalmaz.  [Ismertető](https://www.szaktars.hu/magyarnaplo/) [Címlista](https://www.szaktars.hu/magyarnaplo/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#MNaplo) | ☐ |
| SZAKTÁRS – Martin Opitz Kiadó  A Martin Opitz Kiadó 2003-ban alakult, kifejezetten tudományos könyvek kiadására. A történettudomány, vallástörténet, építészetszociológia, irodalomtörténet, jogtörténet, nyelvészet, fegyvertörténet, régészet, művészettörténet és numizmatika egyaránt megjelenik témáikban. A műfajokat tekintve éppúgy megtalálható a nagymonográfia és a doktori disszertáció, a konferenciakiadvány és a tiszteleti kötet (Festschrift), mint a művészeti album és a tudományos igénnyel megírt anekdotagyűjtemény is. A kiadó az elmúlt 18 évben több sorozatot is indított, többek között régészeti, numizmatikai, építészetszociológiai és művészettörténeti témakörben.  [Ismertető](https://www.szaktars.hu/martinopitz/) [Címlista](https://www.szaktars.hu/martinopitz/kbart/) | ☐ |
| SZAKTÁRS – Mentor Könyvek Kiadó  Az egyik legnagyobb erdélyi kiadó kínálatában több mint 690 művészeti, néprajzi, történelmi és szépirodalmi, Magyarországon sokszor nehezen hozzáférhető kötet érhető el, melyek folyamatosan bővülnek az újonnan megjelenő kiadványokkal.  [Ismertető](https://www.szaktars.hu/mentor/) [Címlista](https://www.szaktars.hu/mentor/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#mentor) | ☐ |
| SZAKTÁRS – MMA Kiadó  A kiadó célja a Magyar Művészeti Akadémia és intézményei gondozásában megjelenő művészeti könyvek, albumok, katalógusok, konferenciafüzetek, életmű-feldolgozások és a Magyar Művészet periodikum kiadása, továbbá az MMA által megrendelt életmű-dokumentációk készítése. Az adatbázis folyamatosan bővülve igyekszik egy szolgáltatásban közreadni a kiadó minden jogszerűen digitálisan közzétehető kiadványát.  [Ismertető](https://www.szaktars.hu/mma/) [Címlista](https://www.szaktars.hu/mma/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#mma) | ☐ |
| SZAKTÁRS – Múlt és Jövő Kiadó  A kiadó a zsidó kultúra vonatkozásában színes, s némely elemében megkerülhetetlen műveket és szerzőket képvisel. Fő profilja a történelem, a szépirodalom és a zsidó tudományok (Jewish Studies). Az összes műfajt magyar és fordított művek képviselik, jelenleg 250 kötet terjedelemben.  [Ismertető](https://www.szaktars.hu/multesjovo/) [Címlista](https://www.szaktars.hu/multesjovo/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#multesjovo) | ☐ |
| SZAKTÁRS – Nap Kiadó  A Nap Kiadó az elmúlt közel három évtized alatt művelődéstörténeti, irodalmi, nyelvészeti, történelmi, néprajzi és közművelődési értékeket hordozó művek megjelentetését tekintette fő hivatásának. Állandó sorozatai által átfogott legfőbb témakörök a történetírás, a nyelvészet-nyelvtörténet, a néprajz, a kortárs magyar színjátszás és komolyzene, valamint az irodalomtörténet és kortárs irodalom. Szerzői között tudhat több Prima Primissima-, József Attila-, Széchenyi- és Kossuth díjas tudóst és művészt is. A kiadói adatbázis közel az összes eddig megjelent, több mint 430 könyv digitális, kereshető változatát tartalmazza.  [Ismertető](https://www.szaktars.hu/nap/) [Címlista](https://www.szaktars.hu/nap/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#nap) | ☐ |
| SZAKTÁRS – Napvilág Kiadó  Az adatbázisban 450 kötet található a legújabb kori történettudomány, valamint a szélesen értelmezett társadalomtudomány köréből. A kiadványok között megtalálható politikus-életrajzok, forráskiadványok, nagymonográfiák és kézikönyvek széles spektrumon nyújtanak korszerű, nélkülözhetetlen ismereteket. A frissen megjelent könyvek az év során folyamatosan kerülnek fel az online gyűjteménybe.  [Ismertető](https://www.szaktars.hu/napvilag/) [Címlista](https://www.szaktars.hu/napvilag/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#napvilag) | ☐ |
| SZAKTÁRS – Osiris Kiadó  Az Osiris Kiadó 1994 óta meghatározó szerepet tölt be a hazai humán- és társadalomtudományi, felsőoktatási és szépirodalmi könyvkiadásban, és egyben szellemi műhelyként is működik. A folyamatosan a legújabb kiadványokkal bővülő adatbázis jelenleg 1800-nál is több könyv több mint 600 ezer oldalát tartalmazza 20 tudományterületi kategóriába rendezve.  [Ismertető](https://www.szaktars.hu/osiris/) [Címlista](https://www.szaktars.hu/osiris/kbart/)[Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#osiris) | ☐ |
| SZAKTÁRS – Századvég Kiadó  A Századvég Kiadó kezdetei egészen 1985-ig nyúlnak vissza, amikor megjelent a Századvég folyóirat legelső száma. A folyóiratból néhány év múlva létrejött az a kiadó, amely az elmúlt három évtized alatt a társadalom- és politikatudomány egyik első számú hazai kiadójává vált. Évről évre bővülő kínálatában hazai és külföldi szerzők munkái egyaránt megtalálhatók a történet- és politikatudomány, valamint a szociológia és filozófia témakörében. A kiadó fontosnak tartja megjelentetni olyan elméleti vagy nagyobb összefoglaló művek magyar változatát is, amelyekre aktuálisan nagy sajtófigyelem irányul. Az egyes médiumok történetén, a színházon, mozin keresztül a gasztronómia területén át a szociográfiáig valamennyi területen hiánypótló munkákkal igyekszik gazdagítani a magyar könyvkiadás világát.  [Ismertető](https://www.szaktars.hu/szazadveg/) [Címlista](https://www.szaktars.hu/szazadveg/kbart/) | ☐ |
| SZAKTÁRS – Szent István Társulat  Az adatbázis a Szent István Társulat és történelmi intézményei: a Jó és Olcsó Könyvkiadó Társulat, a Tudományos és Irodalmi Osztály, a Szent István Akadémia, az Élet, a Christianus Kiadó, a Stephaneum Nyomda 1847-től napjainkig terjedő kiadványainak teljességre törekvő digitális tárhelye. Az adatbázis a régebbi és a legújabb kori kiadványokkal folyamatosan, dinamikusan bővül, 2025-ben már több mint 4000 kiadványt tartalmaz.  [Ismertető](https://www.szaktars.hu/szentistvantarsulat/)[Címlista](https://www.szaktars.hu/szentistvantarsulat/kbart/)[Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#szentistvant) | ☐ |
| SZAKTÁRS – Tarsoly Kiadó  A Tarsoly Kiadó Budapesten, 2001-ben alakult a Révai Lexikona szerkesztőségéből. A 20. századi magyarságot bemutató 19 kötetes lexikon és az 5 kötetes Magyarország a XX. században című enciklopédia megjelentetése után a kiadó továbbra is elkötelezett a magyarság sorskérdései iránt, ezért elsősorban a 20–21. századi magyarság életére vonatkozó történelmi és annak segédtudományai (családkutatás, genealógia, heraldika), helytörténeti, közgazdasági könyveket jelentet meg, de értékesek az egyháztörténeti, építészeti, pszichológiai tárgyú könyvei is. Az adatbázis folyamatosan bővül, jelenleg 190 kötetet tartalmaz.  [Ismertető](https://www.szaktars.hu/tarsoly/) [Címlista](https://www.szaktars.hu/tarsoly/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#tarsoly) | ☐ |
| SZAKTÁRS – Tinta Könyvkiadó – SzakKönyvTár  A TINTA Könyvkiadó utóbbi több mint húsz évben megjelent szakkönyvtermését tartalmazó adatbázis 2025-ben több mint 340 kötetet nyújt a kutatók számára, köztük a legfrissebb szakirodalmakat is. Társadalomtudományi, főként nyelvészeti, kommunikációtudományi szakkönyvek gyűjteménye, amely évről évre folyamatosan frissül az újonnan megjelenő kötetekkel.  [Ismertető](https://www.szaktars.hu/tinta/)[Címlista](https://www.szaktars.hu/tinta/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#tinta_szkt) | ☐ |
| SZAKTÁRS – TIT Gondolat Kiadó (1957-1995)  A Gondolat Kiadót 1957-ben alapították, profilja kiterjedt a természet-, a társadalomtudományok és a művészetek teljes területére. Nagy hangsúlyt fektettek a nemzetközi szakirodalom legfontosabb műveinek magyar kiadására, beleértve a nyugati szerzők, kutatók műveit is. A több mint 2800 kötetet tartalmazó adatbázis lefed minden fontosabb szakterületet, de a tudományterületek közül külön érdemes kiemelni a történelem, irodalom, ókor, művészettörténet, filozófia, szociológia, csillagászat, fizika-matematika, természetismeret, földrajz és néprajz-antropológiai útleírás témaköröket. A gyűjtemény számtalan olyan alapművet tartalmaz, amely a mai napig meghatározó forrásnak számít a maga területén.  [Ismertető](https://www.szaktars.hu/titgondolat) [Címlista](https://www.szaktars.hu/titgondolat/kbart/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#tit) | ☐ |
| SZAKTÁRS – Vince Kiadó  Az 1991-ben alapított Vince Kiadó fókuszában kezdettől fogva kiemelten a művészettörténet, emellett az építészet, társadalom- és természettudomány, a gasztronómia és a turizmus áll. A kiadó presztízsét jól mutatja, hogy olyan neves nemzetközi kiadók műveit is közreadja magyar és angol nyelven, mint például a Taschen. A kiváló szakemberek által írt könyvek nem csupán a korábbi ismeretek teljes összefoglalását, hanem a legfrissebb kutatási eredményeket, feltevéseket is tartalmazzák. Az adatbázis jelenleg a kiadó a 400 legfontosabb kötetet teszi közzé.  [Ismertető](https://www.szaktars.hu/vince/) [Címlista](https://www.szaktars.hu/vince/kbart/) | ☐ |
| SZAKTÁRS – teljes csomag  Az előfizetés kedvezményes áron biztosít hozzáférést az EISZ keretében elérhető valamennyi SZAKTÁRS adatbázishoz, továbbá exkluzív ingyenes tartalmakat és szolgáltatást kínál: A teljes csomagot előfizető intézmények önállóan, térítésmentesen megjelenhetnek saját kiadványaikkal a SZAKTÁRS-ban, és teljes körűen hozzáférhetnek az ezen ajánlattal élni kívánó többi intézmény kiadványaihoz (többek között az SZTE Egyetemi Kiadványok, RETÖRKI kiadványok).  [Ismertető](https://eisz.mtak.hu/images/igenyfelmero_2026/SZAKTARS_teljes_csomag_2026.pdf) | ☐ |
| Tinta Könyvkiadó – SzóTudásTár  A Tinta Könyvkiadó szótárait tartalmazó adatbázis. A SzóTudásTár a legnagyobb egynyelvű, magyar szótári adatbázis, a Tinta Könyvkiadó két évtizedes lexikográfiai és informatikai munkájának eredménye. A SzóTudásTár a következő nyelvi, lexikográfiai területekről tartalmaz tudnivalókat egy-egy szóról: értelmezés, szinonima, etimológia, ellentét, kiejtés, összetett szavak, helyesírás, gyakoriság, rövidítés, idegen szavak jelentése, eredete, régi szavak jelentése, szólások, közmondások. A kezdeti 280 ezer címszó mára további 100 ezerrel bővült.  [Ismertető](http://szotudastar.hu/a-projektrol/) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#tinta_sztt) | ☐ |
| Typotex – Interkönyv  Az adatbázisban az 1989 óta működő Typotex Kiadó közel 800, többnyire magyar nyelvű kiadványa érhető el: felsőoktatási tankönyvek, jegyzetek, monográfiák és szakkönyvek a természet- és társadalomtudományok köréből, emellett számos, a mai tudományos trendeket bemutató ismeretterjesztő kötet. Az adatbázis lehetőséget nyújt a teljes szövegben való keresésre, könyvjelzők elhelyezésére, egyedi jegyzetek készítésére, valamint a művek 25%-ának nyomtatására, illetve elmentésére. A kiadó az eduID-val nem rendelkező intézmények számára kérésre otthoni hozzáférést is biztosít.  [Ismertető](https://edu.interkonyv.hu/edu-rolunk/) [Címlista](https://eisz.mtak.hu/images/cimlista/2024/Typotex_2024.xlsx) [Használati statisztika](https://eisz.mtak.hu/index.php/hu/adatbazisok/hasznalati-statisztika/674-statisztika-2024.html#typotex) | ☐ |

**MELLÉKLET** További igényelt szolgáltatások

|  |
| --- |
|  |
|  |
|  |
|  |
|  |
|  |
|  |
|  |

Az igények bejelentése nem jelent kötelezettségvállalást.